PATVIRTINTA

Direktoriaus

2020 m. gegužės 15 d.

įsakymu Nr. V-2020-00040

**PROJEKTO „ALTERNATYVIŲ INVESTICIJŲ DETEKTORIUS (AID)“**

**PARTNERIŲ ATRANKOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Projekto „Alternatyvių Investicijų Detektorius (AID)“ (toliau – Projektas) partnerių atrankos tvarkos aprašas (toliau – Atrankos aprašas) nustato Europos socialinio fondo agentūros (toliau – Agentūra) vykdomo projekto „Alternatyvių Investicijų Detektorius (AID)“ (toliau – Projektas) partneriams keliamus reikalavimus, partnerių atrankos konkurso organizavimo tvarką, partnerių atrankos komisijos (toliau – komisija) sudarymą ir darbo organizavimą, partnerių sąrašo sudarymo tvarką ir kitus klausimus, susijusius su partnerių atranka.

2. Atrankos aprašas parengtas vadovaujantis:

2.1. Socialinės aprėpties didinimo 2020–2023 metų veiksmų planu, patvirtintu Lietuvos Respublikos socialinės apsaugos ir darbo ministro 2019 m. gruodžio 20 d. įsakymu Nr. A1-791 „Dėl Socialinės aprėpties didinimo 2020–2023 metų veiksmų plano patvirtinimo“ (su vėlesniais pakeitimais);

2.2. Projektų administravimo ir finansavimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (su vėlesniais pakeitimais);

2.3. 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.3.1 ESFA-V-419 „Socialinės įtraukties didinimas“ projektų finansavimo sąlygų aprašu, patvirtintu Lietuvos Respublikos socialinės apsaugos ir darbo ministro 2020 m. balandžio 10 d. įsakymu Nr. A1-315 ,,Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.3.1-ESFA-V-419 priemonės „Socialinės aprėpties didinimas“ projektų finansavimo sąlygų aprašo patvirtinimo“ (su vėlesniais pakeitimais) (toliau – Aprašas).

3. Atrankos apraše vartojamos sąvokos:

3.1. **Kvietimas** – siūlymas teikti paraiškas pagal atrankos konkurso skelbime nurodytas veiklas;

3.2. **Paraiška** – Agentūros direktoriaus įsakymu patvirtintas nustatytos formos dokumentas, kurį atrankos konkursui teikia juridiniai asmenys, siekiantys būti partneriais ir vykdyti Projekto veiklas;

3.3. **Paraiškos teikėjas** **(organizacija)** – skėtinė nacionalinė nevyriausybinė organizacija, kaip ji apibrėžta Lietuvos Respublikos nevyriausybinių organizacijų plėtros įstatyme, skėtinių nacionalinių nevyriausybinių organizacijų ir nevyriausybinių organizacijų konsorciumas. Nurodytos organizacijos turi vienyti ne mažiau kaip 10 (dešimt) juridinių asmenų.

3.3. **Partneris** – organizacija, kuri kartu su Agentūra bus atsakinga už Atrankos aprašo 3.4. papunktyje numatytų Projekto veiklų organizavimą, kitų partnerių, kurie vykdys Aprašo 9 punkte nurodytas veiklas, atrinkimą bei Aprašo 21 punkte numatytų rodiklių pasiekimą.

3.4. **Projekto veiklos, kurių vykdymui atrenkami partneriai**:

3.4.1. **socialinių inovacijų platforma** – organizacijos dalyvavimas rengiant Socialinių inovacijų platformos ekspertų komisijos darbo reglamentą, norinčių dalyvauti Socialinių inovacijų platformoje paraiškos formą ir kitus būtinus dokumentus, taip pat ekspertų darbas vertinant ir atrenkant pagal Aprašą finansuotinas idėjas;

3.4.2. **inkubatorius** – mentorystės pagalbos ir ekspertų konsultacijų teikimas, atrinktų idėjų organizacijoms;

3.4.3. **idėjų efektyvumo vertinimas** – dokumentų, reikalingų atlikti finansuotų idėjų efektyvumo vertinimą, parengimas, finansuotų idėjų efektyvumo vertinimo atlikimas bei atliktų vertinimų ataskaitų parengimas.

4. Atrankos konkurso tikslas – atrinkti partnerius, vykdysiančius Projekto veiklas.

5. Atrankos konkursą organizuoja Agentūra. Informacija apie atrankos konkursą skelbiama viešai Agentūros interneto svetainėje [www.esf.lt](http://www.esf.lt).

**II SKYRIUS**

**REIKALAVIMAI PAREIŠKŲ TEIKĖJAMS**

6. Atrankos konkursui paraiškas gali teikti paraiškos teikėjai, atitinkantys visas šias sąlygas:

6.1. organizacija per paskutiniųjų 3 (trejų) metų laikotarpį turi ne mažesnę nei 2 (dviejų) metų darbo socialinės integracijos, didinant socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje veikla arba nevyriausybinių organizacijų ir pilietinės visuomenės atstovavimo patirtį;

6.2. organizacija turi reikiamos profesinės kvalifikacijos specialistus, kurie galėtų vykdyti Projekto veiklas, nurodytas Atrankos aprašo 3.4.1 ir 3.4.2 ir (arba) 3.4.3 papunkčiuose.

 7. Partneriu negali būti organizacija, kuri atitinka bent vieną iš nurodytų sąlygų:

7.1. organizacijai yra iškelta byla dėl bankroto arba restruktūrizavimo, yra pradėtas ikiteisminis tyrimas dėl ūkinės ir (arba) ekonominės veiklos arba ji yra likviduojama, yra priimtas kreditorių susirinkimo nutarimas bankroto procedūras vykdyti ne teismo tvarka;

7.2. galutiniu teismo sprendimu ar galutiniu administraciniu sprendimu organizacija yra pripažinta nevykdanti pareigų, susijusių su mokesčių ar socialinio draudimo įmokų mokėjimu pagal Lietuvos Respublikos teisės aktus;

7.3. organizacijai taikomas apribojimas (iki 5 metų) neskirti Europos Sąjungos finansinės paramos dėl trečiųjų šalių piliečių nelegalaus įdarbinimo;

7.4. organizacijai taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų;

7.5. organizacija nėra pateikusi Juridinių asmenų registrui metinių finansinių ataskaitų rinkinio, taip pat metinių konsoliduotųjų finansinių ataskaitų rinkinio, kaip tai nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ (su vėlesniais pakeitimais).

**III SKYRIUS**

**REIKALAVIMAI PARAIŠKŲ TURINIUI**

8. Atrankos konkursui teikiamą paraišką paraiškos teikėjas užpildo pagal Atrankos aprašo 1 priede nustatytą formą.

9. Paraiškoje turi būti pateikta:

9.1. informacija apie paraiškos teikėją;

9.2. informacija apie paraiškos teikėjo patirtį dirbant socialinės integracijos, didinant socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje arba nevyriausybinių organizacijų ir pilietinės visuomenės atstovavimo, srityje;

9.3. informacija apie paraiškos teikėjo turimus specialistus ir jų kvalifikaciją;

9.4. prie paraiškos pridedamų dokumentų sąrašas;

9.5. paraiškos teikėjas gali pateikti ir kitus dokumentus ir (ar) informaciją, galinčius padėti vertinti paraišką.

10. Už paraiškoje pateiktų duomenų teisingumą atsako paraiškos teikėjas.

**IV SKYRIUS**

**KVIETIMO SKELBIMAS IR PARAIŠKŲ TEIKIMO TVARKA**

11. Informacija apie atrankos konkursą ir kvietimas skelbiami Agentūros interneto svetainėje [www.esf.lt](http://www.esf.lt).

12. Kvietime nurodoma:

12.2. paraiškų priėmimo terminas;

12.3. paraiškų teikimo adresas ir būdai;

12.4. atsakingų už kvietimą ir konsultuojančių Agentūros darbuotojų vardai, pavardės, telefonų numeriai, elektroninių paštų adresai;

12.5. kita reikalinga informacija.

13. Paraiška turi būti pateikta iki kvietime dalyvauti atrankos konkurse nurodytos galutinės paraiškų pateikimo darbo dienos pabaigos.

14. Vienas paraiškos teikėjas atrankos konkursui gali pateikti tik vieną paraišką.

15. Paraiškos teikėjas atrankos konkursui privalo pateikti šiuos dokumentus:

15.1. kompiuteriu lietuvių kalba užpildytą ir asmens, turinčio teisę veikti paraiškos teikėjo vardu, pasirašytą paraišką (Atrankos aprašo 1 priedas) ir paraiškos elektroninę versiją. Ne lietuvių kalba, ne kompiuteriu užpildyta paraiška nėra vertinama;

15.2. per paskutinių 3 (trejų) metų laikotarpį paraiškos teikėjo vykdytų projektų, skirtų socialinei integracijai, didinant socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje arba nevyriausybinių organizacijų ir pilietinės visuomenės atstovavimo srityje, sąrašą su nurodytomis įvykdytomis veiklomis, projektų kokybiniais rezultatais (rodikliais);

15.3. paraiškos teikėjo turimų specialistų sąrašą, nurodant jų turimą kvalifikaciją bei sukauptą patirtį per paskutinius 3 (trejus) metus;

15.4. paraiškos teikėjo laisvos formos motyvacinį laišką dėl partnerystės projekte, kuriame turi būti pateikiama organizacijos vizija apie indėlį į Projekto veiklas, planuojamą sukurti pridėtinę vertę, turimą organizacijos patirtį, kuri bus panaudota įgyvendinant Projekto veiklas bei motyvaciją dalyvauti Projekto veiklose;

16. Paraiška su priedais pateikiama pasirašyta kvalifikuotu elektroniniu parašu, el. paštu info@esf.lt ir viktorija.krutulyte@esf.lt.

17. Paraiškos, gautos po kvietime nustatyto paraiškų teikimo termino, nevertinamos. Agentūros Projektų vystymo skyrius (toliau – PVYS) apie tai paraiškos teikėjui praneša el. paštu per 5 darbo dienas nuo paraiškos gavimo.

18. Paraiškos teikėjas, rengdamas paraišką, turi teisę gauti informaciją ir konsultacijas paraiškos rengimo klausimais, kurias teikia Agentūros PVS darbuotojai telefonu ir elektroniniu paštu. Konsultuojančių specialistų vardai, pavardės ir kontaktinė informacija nurodomi kvietime, o informacija paraiškos teikėjams teikiama iki paskutinės paraiškų pateikimo dienos.

19. Kad būtų užtikrintas paraiškų vertinimo skaidrumas ir paraiškos teikėjų lygiateisiškumas, pateiktų paraiškų negalima taisyti, tikslinti, pildyti ar pateikti papildomus dokumentus.

**V SKYRIUS**

**PARAIŠKŲ VERTINIMAS IR ATRANKA**

20. Paraiškas vertina Agentūros direktoriaus įsakymu sudaryta komisija.

21. Komisija sudaroma iš ne mažiau kaip 3 narių: PVYS, Finansų ir apskaitos skyriaus ir Pirkimų ir projektų vykdymo skyriaus darbuotojų. Į komisiją gali būti kviečiami kitų Agentūros skyrių atstovai*.*

22. Komisijos darbą organizuoja ir jai vadovauja komisijos pirmininkas, jo nesant − pirmininko pavaduotojas ar kitas komisijos pirmininko įgaliotas komisijos narys. Komisiją techniškai aptarnauja komisijos sekretorius.

23. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais, Aprašu, Atrankos aprašu, kitais teisės aktais.

24. Komisijos darbo forma yra posėdžiai. Komisijos posėdžius šaukia komisijos sekretorius, suderinęs su komisijos pirmininku. Posėdžiai yra teisėti, kai juose dalyvauja ne mažiau kaip du trečdaliai komisijos narių.

25. Pradėdami darbą, komisijos nariai (taip pat ir stebėtojų teisėmis posėdyje dalyvaujantys asmenys) privalo pasirašyti konfidencialumo pasižadėjimą dėl atrankos konkurso informacijos konfidencialumo užtikrinimo, šios informacijos viešo neskelbimo ir neplatinimo ir nešališkumo deklaraciją dėl objektyvių sprendimų priėmimo bei viešųjų ir privačių interesų konflikto vengimo (Atrankos aprašo 2 priedas).

26. Komisijos nariai už konfidencialumo pasižadėjime ir nešališkumo deklaracijoje nustatytų elgesio normų pažeidimus atsako teisės aktų nustatyta tvarka.

27. Komisijos nariai pirmojo komisijos posėdžio metu susipažįsta su paraiškas pateikusių organizacijų sąrašu ir informuoja komisijos pirmininką apie sąsajas su į sąrašą įtraukta organizacija ir nusišalina nuo paraiškos vertinimo. Jeigu komisijos narys nenusišalina, o vėliau dėl to kyla interesų konfliktas, jo vertinimo rezultatai laikomi negaliojančiais.

28. Komisijos narys negali dalyvauti svarstant ir vertinant paraišką, jeigu:

28.1. su organizacija komisijos narį sieja ryšiai, neleidžiantys priimti objektyvių sprendimų;

28.2. komisijos narys yra organizacijos narys, dalyvauja organizacijos valdymo struktūroje ar kitoje organizacijos tiesiogiai vykdomoje veikloje;

28.3. komisijos narys yra kitaip susijęs su paraiškos įgyvendinimu;

28.4. dėl jo veiklos komisijoje gali kilti viešųjų ir privačiųjų interesų konfliktas.

29. Kiekvieną pateiktą paraišką vertina trys komisijos nariai, užpildydami atrankos konkurso vertinimo kriterijų anketas (Atrankos aprašo 3 priedas).

30. Paraiškos vertinamos balais. Aukščiausias galimas paraiškos įvertinimas – 45 balų.

31. Apskaičiuojamas komisijos narių balų vidurkis, kuris įrašomas į apibendrintą įvertintų paraiškų sąrašą.

32. Projekto partneriais atrenkamos ne daugiau kaip 5 organizacijos, pirmenybę teikiant daugiausiai balų surinkusioms organizacijoms.

33. Komisijos sprendimai priimami posėdyje dalyvaujančių komisijos narių balsų dauguma.

34. Jei komisijos narių balsai pasiskirto po lygiai, galutinį sprendimą priima komisijos pirmininkas, o jo nesant – komisijos pirmininko pavaduotojas.

35. Siūlyme įtraukti organizacijas į partnerių sąrašą jos reitinguojamos nuo aukščiausio iki žemiausio balo.

36. Jeigu organizacijos surenka vienodą balų skaičių, komisija pirmenybę teikia tai organizacijai, kuri surinko daugiau balų pagal pirmąjį atrankos konkurso vertinimo kriterijų, o jei organizacijos vienodai įvertintos pagal šį kriterijų, pirmenybė suteikiama organizacijoms, surinkusioms daugiau balų pagal kitą iš eilės nurodytą atrankos konkurso vertinimo kriterijų.

37. Atrinktų partnerių sąrašas sudaromas Agentūros direktoriaus įsakymu, atsižvelgiant į komisijos siūlymus. Per 3 darbo dienas nuo sprendimo dėl partnerių sąrašo sudarymo priėmimo dienos apie jį raštu yra informuojami atrinkti partneriai. Neatrinkti partneriai per 3 darbo dienas nuo sprendimo dėl partnerių sąrašo sudarymo priėmimo dienos informuojami Agentūros raštu, nurodant neatrinkimo priežastis ir apskundimo tvarką.

38. Konkrečios teikiamos projekto veiklos ir jų apimtys suderinamos su atrinktais partneriais gavus finansavimą Projektui įgyvendinti.

39. Su atrinktais partneriais Agentūra sudaro jungtinės veiklos sutartis. Už jungtinės veiklos sutarties turinį ir formą atsakinga Agentūra kartu su Partneriais.

**VI SKYRIUS**

 **BAIGIAMOSIOS NUOSTATOS**

40. Šis Atrankos aprašas, Projekto aprašymas ir informacija apie atrinktus partnerius skelbiama Europos socialinio fondo agentūros interneto svetainėje [www.esf.lt](http://www.esf.lt).

41. Agentūros priimti sprendimai įgyvendinant šį Atrankos aprašą gali būti skundžiami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Projekto „Alternatyvių Investicijų Detektorius (AID)“ partnerių atrankos tvarkos aprašo

1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(paraiškos teikėjo pavadinimas, kodas, adresas, ryšio duomenys)

**PARAIŠKA**

**dėl įtraukimo į PROJEKTO „ALTERNATYVIŲ INVESTICIJŲ DETEKTORIUS (AID)“**

**PARTNERIUS**

\_\_\_\_\_\_\_\_\_\_\_\_\_\_\_\_\_ Nr.

(data)

**1. ORGANIZACIJOS DUOMENYS**

|  |  |
| --- | --- |
| Organizacijos pavadinimas | *(Nurodomas paraišką teikiančio juridinio asmens pavadinimas pagal Juridinių asmenų registro duomenis. Pildoma, kaip nurodyta Juridinių asmenų registre)* |
| Organizacijos teisinė forma | *(Nurodoma paraišką teikiančio juridinio asmens teisinė forma)* |
| Juridinio asmens kodas | *(Nurodomas juridinio asmens kodas pagal Juridinių asmenų registro duomenis)*  |
| Organizacijos kontaktiniai duomenys | Adresas | *(Nurodomas pareiškėjo adresas, skirtas susirašinėti (gatvės pavadinimas, namo ir buto numeris, miesto ir (ar) rajono pavadinimas ir pašto kodas)* |
| Telefono Nr. |  |
| El. paštas |  |
| Organizacijos vadovo vardas, pavardė, telefono numeris, el. pašto adresas | *(Nurodomas paraišką teikiančios organizacijos vadovo ar jo įgalioto asmens vardas ir pavardė, kontaktinio telefono numeris ir el. pašto adresas)* |
| Kontaktinio asmens vardas, pavardė, telefono numeris, el. pašto adresas  | *(Nurodomas kontaktinio asmens vardas ir pavardė, telefono numeris ir el. pašto adresas)* |
| Organizacijos pagrindinis veiklos tikslas | *(Nurodomas tikslas pagal organizacijos įstatus ar kitus lygiaverčius veiklą reglamentuojančius dokumentus)* |

**2. ORGANIZACIJOS VEIKLOS APRAŠYMAS**

|  |
| --- |
| *(Šioje lentelėje pateikiama ne daugiau kaip 1 psl. informacijos apie organizacijos tikslą (-us), uždavinius, pagrindines organizacijos veiklas, kurios turi būti susijusios su socialinės integracijos, didinant socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje veikla arba nevyriausybinių organizacijų ir pilietinės visuomenės atstovavimo srityje.**Aprašykite savo vykdomos veiklos patirtį, sukauptą per pastaruosius 3 metus* |

**3. INFORMACIJA APIE ORGANIZACIJOS ĮGYVENDINTUS PROJEKTUS IR (AR) PROGRAMAS**

|  |  |  |  |
| --- | --- | --- | --- |
| Projekto ir (ar) programos pavadinimas ir numeris (kodas) | Įgyvendinto projekto ir (ar) programos tikslinės grupės | Organizacijos funkcijos ir veikla įgyvendintame projekte ir (ar) programoje | Pasiekti kokybiniai ir kiekybiniai rezultatai projekte ir (ar) programoje |
| 1 | 2 | 3 | 4 |
|  |  |  |  |
|  |  |  |  |
|  |  |  |  |
| *Informacija turi būti pateikiama tik apie tuos projektus, kurie buvo:*- *sėkmingai baigti, jų įgyvendinimo metu nebuvo užfiksuota pažeidimų;* - *skirti socialiniai integracijai, didinant socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje veikla arba nevyriausybinių organizacijų ir pilietinės visuomenės atstovavimo srityje.**Informacija pateikiama ne daugiau kaip apie 3 projektus, vykdytus per pastaruosius 3 metus.*  |

**4. ORGANIZACIJOS DARBUOTOJAI, PRISIDĖSIANTYS PRIE VEIKLŲ ĮGYVENDINIMO**

|  |
| --- |
| *(Šioje lentelėje pateikiama ne daugiau kaip 0,5 psl. informacijos apie tai, kiek organizacijos darbuotojų prisidės prie konkrečių projekto veiklų įgyvendinimo). Taip pat galite paminėti savanorystę, jeigu ji yra skatinama jūsų organizacijoje, ir nurodyti, kiek statistiškai per metus turite savanorių, prie kokių veiklų jie prisideda kasdienėje jūsų organizacijos veikloje ir prie kokių prisidėtų projekte. Nurodykite pagrindinius atsakingus asmenis, kurie turės užtikrinti, kad partnerystė projekte vyktų sklandžiai ir prisiimti įsipareigojimai būtų vykdomi laiku. Pridėkite prie paraiškos šių asmenų gyvenimo aprašymus (CV)*  |

**11. PARAIŠKOS PRIEDAI:**

11.1 Laisvos formos motyvacinis laiškas dėl partnerystės projekte – \_\_ lapas (-ų).

11.2 Darbuotojų gyvenimo aprašymai – \_\_ lapas (-ų).

11.3 Kiti priedai - \_\_ lapas (-ų).

11.4 Darbuotojų sutikimai dėl asmens duomenų tvarkymo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(organizacijos vadovo ar jo įgalioto asmens (parašas) (vardas ir pavardė)

pareigų pavadinimas)

 Projekto „Alternatyvių Investicijų Detektorius (AID)“ partnerių atrankos tvarkos aprašo

2 priedas

**EUROPOS SOCIALINIO FONDO AGENTŪRA**

**NEŠALIŠKUMO DEKLARACIJA IR konfidencialumo pasižadėjimas**

Nr. \_\_\_\_\_\_\_\_\_\_\_\_\_

202\_ m. \_\_\_\_\_\_\_\_\_\_\_\_\_\_\_\_\_\_ d.

## Vilnius

1. **NEŠALIŠKUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pasižadu:

 (*vardas pavardė*)

1. Objektyviai, dalykiškai, be išankstinio nusistatymo, vadovaudamasis visų paraiškos teikėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).

2. Nedelsdamas raštu pranešti komisijos pirmininkui (toliau kartu – Komisijos pirmininkas) apie galimą viešųjų ir privačių interesų konfliktą, paaiškėjus bent vienai iš šių aplinkybių:

2.1. partnerių atrankoje kaip paraiškos teikėjas dalyvauja man artimas asmuo arba juridinis asmuo, kuriam vadovauja toks asmuo;

2.2. aš arba man artimas asmuo:

2.2.1. esu (yra) partnerių atrankoje dalyvaujančio juridinio asmens valdymo organų narys;

2.2.2. turiu(-i) partnerių atrankoje dalyvaujančio juridinio asmens įstatinio kapitalo dalį arba turtinį įnašą jame;

2.2.3. gaunu(-a) iš partnerių atrankoje dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų.

3. Man išaiškinta, kad:

3.1. man artimi asmenys yra: sutuoktinis, mano ir mano sutuoktinio tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai;

3.2. Komisijos pirmininkui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu teikėju susijusių sprendimų priėmimo, Komisijos pirmininkas sustabdo mano dalyvavimą su atitinkamu paraiškos teikėju susijusių sprendimų priėmimo procese ar jo stebėjime ir atlieka mano susijusios veiklos patikrinimą. Komisijos pirmininkas, nustatęs, kad patekau į interesų konflikto situaciją, pašalina mane iš su atitinkamu paraiškos teikėju susijusių sprendimų priėmimo proceso ar jo stebėjimo.

1. **konfidencialumo pasižadėjimas**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pasižadu:

 (*vardas pavardė*)

1. Saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma atliekant partnerių atranką.

2. Man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

3. Nepasilikti jokių man pateiktų dokumentų kopijų.

4. Man išaiškinta, kad konfidencialią informaciją sudaro partnerių atrankoje dalyvavusių paraiškos teikėjų duomenys, kiekvienos paraiškos turinys, paraiškų vertinimo ir palyginimo aprašymas ir komisijos išvada dėl atrinktų partnerių paraiškų pasirinkimo, kita informacija, susijusi su paraiškų teikėjų paraiškų nagrinėjimu, aiškinimu, vertinimu ir palyginimu, jei buvo atmestos paraiškos, – atmetimo priežastys, kita informacija, susijusi su atliktomis procedūromis.

5. Esu perspėtas, kad pažeidęs šį pasižadėjimą, turėsiu atsakyti už savo veiką pagal Lietuvos Respublikos įstatymus.

*\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_*

(vardas pavardė) (parašas)

 Projekto „Alternatyvių Investicijų Detektorius (AID)“ partnerių atrankos tvarkos aprašo

3 priedas

**PARAIŠKOS VERTINIMO LENTELĖ**

Vertinama organizacija **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(paraišką pateikusios* *organizacijos pavadinimas)*

|  |  |  |
| --- | --- | --- |
| Vertinimo kriterijai | Vertinimo kriterijų aspektai | Atrankos kriterijų vertinimas |
| Taip / ne / netaikoma /  | Maksimalus balas | Skiriamas balas | Komentarai ir išvados |
| 1. Organizacijos administraciniai ištekliai | 1.1. organizacijos indėlis įgyvendinat projekto veiklas bei motyvacija dalyvauti projekte *(šis kriterijus vertinamas pagal pateiktą informaciją motyvaciniame laiške);* |  | 20 |  |  |
| 1.2. organizacija per paskutiniųjų 3 (trejų) metų laikotarpį turi ne mažesnę nei 2 (dviejų) metų darbo socialinės integracijos, didinant socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje veikla arba nevyriausybinių organizacijų ir pilietinės visuomenės atstovavimo patirtį *(šis kriterijus vertinamas pagal paraiškos 2 ir 3 punktuose pateiktą informaciją);* |  | 15 |  |  |
| 2. Organizacijos žmogiškieji ištekliai | 2.1. organizacija turi pakankamai darbuotojų, galinčių užtikrinti Projekto veiklų įgyvendinimą *(šis kriterijus vertinamas pagal paraiškos 4 punkte pateiktą informaciją);* |  | 10 |  |  |
| Iš viso surinkta balų: | 45 |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vertintojo pareigų pavadinimas) (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_

(data)

Projekto „Alternatyvių Investicijų Detektorius (AID)“ partnerių atrankos tvarkos aprašo

 4 priedas

**(Sutikimo dėl asmens duomenų tvarkymo forma)**

**SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_

*(data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įrašyti darbuotojo vardą ir pavardę)*

1. Esu informuotas ir sutinku, kad:

1.1. VšĮ Europos socialinio fondo agentūra (toliau – Agentūra), juridinio asmens kodas 192050725, buveinės adresas – Gynėjų g. 16, LT‑ 01109 Vilnius, tel. (8 5)264 9340, el. paštas info@esf.lt, iš paraiškos teikėjo kartu su paraiška gaus, tvarkys ir saugos šiuos mano asmens duomenis, nurodytus mano gyvenimo aprašyme (toliau – CV):

1.1.1. vardą ir pavardę;

1.1.2. gimimo datą (jei tokia nurodoma);

1.1.3. telefono ryšio numerį;

1.1.4. elektroninio pašto adresą;

1.1.5. darbovietės pavadinimą;

1.1.6. informaciją apie mano kvalifikaciją, darbinę patirtį;

1.1.. kitus asmens duomenis, kuriuos nurodysiu CV.

1.2. Asmens duomenys, nurodyti šio sutikimo 1.1 papunktyje, bus naudojami paraiškos teikėjo tinkamumo dalyvauti įgyvendinant projektą „Alternatyvių Investicijų Detektorius (AID)“ vertinimo tikslais.

1.3. Asmens duomenis, nurodytus šio sutikimo 1.1 papunktyje, tvarkys ir 10 metų saugos Agentūra, kuri audito tikslais ir esant konkrečiam Europos Sąjungos struktūrinės paramos panaudojimo tikrinimą atliekančių Europos Sąjungos ir (ar) Lietuvos Respublikos institucijų paklausimui pateiktų juos šioms institucijoms;

1.4. Sutikimo 1.1 papunktyje nurodyti kontaktiniai duomenys gali būti perduoti trečiosioms šalims ir naudojami tyrimo ir (arba) apklausos ir (arba) viešinimo tikslais. Asmens duomenys trečiosioms valstybėms nebus perduodami.

2. Esu supažindintas su savo, kaip duomenų subjekto, teisėmis, nustatytomis 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (Bendrasis duomenų apsaugos reglamentas) (toliau – Reglamentas), Lietuvos Respublikos asmens duomenų teisinės apsaugos įstatyme, ir jų įgyvendinimo tvarka:

2.1. teise žinoti (būti informuotam) apie savo asmens duomenų tvarkymą;

2.2. teise susipažinti su tvarkomais savo asmens duomenimis;

2.3. teise reikalauti ištaisyti asmens duomenis;

2.4. teise reikalauti ištrinti asmens duomenis („teisė būti pamirštam“);

2.5. teise apriboti asmens duomenų tvarkymą;

2.6. teise nesutikti su asmens duomenų tvarkymu;

2.7. teise į asmens duomenų perkeliamumą.

3. Esu informuotas, kad Agentūrosveiksmus ar neveikimą, įgyvendinant duomenų subjekto teises, turi teisę skųsti duomenų subjektas arba duomenų subjekto atstovas, taip pat jo įgaliota ne pelno įstaiga, organizacija ar asociacija, atitinkanti Reglamento 80 straipsnio reikalavimus, Valstybinei duomenų apsaugos inspekcijai), taip pat teismui.

4. Esu informuotas, kad duomenų subjektas, dėl duomenų subjekto teisių pažeidimo patyręs materialinę ar nematerialinę žalą, turi teisę į kompensaciją, dėl kurios priteisimo jis gali kreiptis į teismą.

**Darbuotojas**  \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 *(parašas) (vardas*